

**ສາທາລະນະລັດ ປະຊາທິປະໄຕ ປະຊາຊົນລາວ**

**ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

**ໃບເກັບກ່ຽວຜົນງານ**

1. **ພາກປະຫວັດ**

* ຊື່ ແລະ ນາມສະກຸນ : ນາງ ສຸພາພອນ ວິໄລສັກ
* ວັນ ເດືອນ ປີ ເກີດ : 11 / 09 / 1992
* ວັນ ເດືອນ ປີ ເຂົ້າສັງກັດລັດ : 01 / 04 / 2016
* ວັນ ເດືອນ ປີ ເຂົ້າແມ່ຍິງ : 15 / 04 / 2009
* ວັນ ເດືອນ ປີ ເຂົ້າກໍາມະບານ : 22 / 07 / 2014
* ວັນ ເດືອນ ປີ ເຂົ້າຊາວໜຸ່ມ : 03 / 04 / 2009

**II. ຜົນງານຂອງການເຄື່ອນໄຫວໄລຍະ 1 ປີຜ່ານມາ.**

**ກ. ເນື້ອໃນ 3 ມີ:**

**1. ດ້ານການເມືອງແນວຄິດ:**

**+ ດ້ານດີ:**

ຍາມໃດຕົນເອງກໍ່ມີຄວາມອຸ່ນອ່ຽງທຸ່ນທຽງຕໍ່ໜ້າທີວຽກງານວິຊາສະເພາະທີ່ການຈັດຕັ້ງມອບໝາຍໃຫ້ເຮັດຈົນສໍາເລັດດ້ວຍຄວາມຮັບຜິດຊອບສູງ, ມີຄວາມຈົ່ງຮັກພັກດີຕໍ່ພັກ-ລັດ ແລະ ປະຊາຊົນບັນດາເຜົ່າ, ມີຄວາມເຊື່ອໝັ້ນຕໍ່ອຸດົມການຂອງພັກ, ເຊື່ອໝັ້ນຕໍ່ການນໍາພາຂອງພັກ-ລັດ, ຮູ້ຈໍາແນກມິດສັດຕູຢ່າງຈະແຈ້ງ ບໍ່ຫຼົງເຊື່ອກົນອຸບາຍຂອງສັດຕູທີ່ຈະມ້າງເພທໍາລາຍປະເທດຊາດ ແລະ ຍັງໄດ້ເຂົ້າຮ່ວມຮັບຟັງປາຖະກະຖາການເລົ່າມູນເຊື້ອໃນວັນສໍາຄັນຂອງພັກ, ຂອງຊາດ ທີ່ການຈັດຕັ້ງຈັດຂຶ້ນ ພ້ອມທັງເຂົ້າຮ່ວມສະເຫຼີມສະຫຼອງໃນຂະບວນການຕ້ອນຮັບວັນສໍາຄັນຕ່າງໆຂອງຊາດ, ຢ້ຽມຢາມຄອບຄົວພະນັກງານເຈັບເປັນ, ເກີດລູກ ແລະ ເກັບເງິນກິນທານນໍາຄອບຄົວຜູ້ເສຍຊີວິດ ນອກຈາກນີ້ ຍັງໄດ້ເຂົ້າຮ່ວມເຊື່ອມຊຶມການເມືອງແນວຄິດຢ່າງເປັນປົກກະຕິ.

**+ ດ້ານອ່ອນ:** ບໍ່ມີ

+ **ຈັດປະເພດ: ດີ**

**2. ມີການພັດທະນາ.**

**+ ດ້ານດີ:**

ຕົນເອງຢາມໃດກໍ່ມີຄວາມຄິດບຸກບືນສູ້ຊົນຊອກຮູ້ຮໍ່າຮຽນ ດ້ວຍຮູບແບບຕ່າງໆເຊັ່ນ: ຮຽນຈາກປື້ມຮຽນ, ອິນເຕີເນັດ, ໜັງສືພິມ ແລະ ວາລະສານຕ່າງໆ ພ້ອມນັ້ນຕົນກໍ່ຍັງໄດ້ຮຽນຮູ້ ແລະ ຖອດຖອນບົດຮຽນໃໝ່ໆ ນໍາຜູ້ທີ່ມີປະສົບການກໍ່ຄື: ອ້າຍ, ເອື້ອຍພະນັກງານ ທີ່ຢູ່ພາຍໃນພະແນກ,ພາຍໃນຫ້ອງການ ເພື່ອເປັນບົດຮຽນເປັນແບບຢ່າງທີ່ຈະໝູນໃຊ້ເຂົ້າໃນວຽກງານຂອງຕົນ.

**+ ດ້ານອ່ອນ: ບໍ່ມີ**

+ **ຈັດປະເພດ: ດີ**

**3. ມີຄວາມສາມາຄີ.**

**+ ດ້ານດີ:**

ຕົນເອງມີຄວາມສາມາຄີຮັກແພງ ເອື້ອເຟື້ອເພື່ອແພ່ ຊ່ວຍເຫຼືອເຊິ່ງກັນ ແລະ ກັນກັບອ້າຍ, ເອື້ອຍ, ພາຍໃນກົມ ແລະ ກົມອ້ອມຂ້າງ ເປັນຢ່າງດີເຊີ່ງສະແດງອອກຄື: ຕົນບໍ່ມີແນວຄິດແບ່ງພັກແຍກພວກ, ບໍ່ມີແນວຄິດອັກຄະຕິ ແລະ ໃສ່ຮ້າຍປ້າຍສີຄົນອື່ນໃຫ້ເສື່ອມເສຍບົດບາດ,ກຽດສັກສີ, ນອກຈາກນີ້ຍັງໄດ້ເຂົ້າຮ່ວມຂະບວນການກິລາ, ອອກແຮງງານ, ການໄປຢ້ຽມຢາມອົບອຸ່ນຄອບຄົວພະນັກງານໃນເວລາເຈັບເປັນ, ເກີດລູກ ຫຼື ເສຍຊີວິດ ແລະ ອື່ນໆ.

**+** **ດ້ານອ່ອນ:** ບໍ່ມີ

+ **ຈັດປະເພດ: ດີ**

**ຂ. 4 ຮັບປະກັນ.**

**1. ຮັບປະກັນທາງດ້ານກົດໝາຍ.**

**+ ດ້ານດີ:**

ການເຄື່ອນໄຫວຂອງຕົນໃນໄລຍະປີຜ່ານມາແມ່ນບໍ່ມີການກະທໍາໃດທີ່ເປັນການລະເມີດກົດໝາຍບໍ່ວ່າຈະຢູ່ທາງບ້ານ ຫຼື ຫ້ອງການກໍ່ບໍ່ເຄີຍຖືກຕໍານິ, ສົ່ງຂ່າວ, ຖືກສໍາຫຼວດກວດກາ, ສືກສາອົບຮົມ ຫຼື ຖືກດໍາເນີນຄະດີໃດໆທັ້ງສີ້ນ ເນື່ອງຈາກວ່າຕົນເອງມີສະຕິເຄົາລົບ ແລະ ປະຕິບັດກົດໝາຍຢ່າງເຂັ້ມງວດ.

**+ ດ້ານອ່ອນ:** ບໍ່ມີ

+ **ຈັດປະເພດ: ດີ**

**2. ຮັບປະກັນຄວາມຍຸຕິທໍາ.**

**+ ດ້ານດີ:**

ໃນການປະຕິບັດໜ້າທີ່ວຽກງານຂອງຕົນ ແມ່ນບົນພື້ນຖານລວມສູນປະຊາທິປະໄຕ, ຕົນມີຄວາມຊື່ສັດສຸດຈະລິດ, ທ່ຽງທໍາ, ສຸຂຸມ, ຮອບດ້ານ, ຄົບຖ້ວນ ແລະ ພາວະວິໄສ ແລະ ບໍ່ມີແນວຄິດ ການກະທໍາທີ່ບໍ່ຖືກຕ້ອງ ແລະ ບໍ່ເປັນທໍາ.

**+ ດ້ານອ່ອນ:** ບໍ່ມີ

+ **ຈັດປະເພດ: ດີ**

**3. ຮັບປະກັນຄວາມໂປ່ງໃສ.**

**+ ດ້ານດີ:**

ຕົນມີຄວາມໂປ່ງໃສ, ຂາວສະອາດ, ຊື່ສັດບໍລິສຸດຕໍ່ການປະຕິບັດໜ້າທີວຽກງານຂອງຕົນ, ຕົນບໍ່ໄດ້ໃຊ້ໜ້າທີຕໍາແໜ່ງ ເພື່ອຜົນປະໂຫຍດສ່ວນຕົວທີ່ລະເມີດຕໍ່ລະບຽບກົດໝາຍ, ບໍ່ຮັບສິນບົນ, ຄ່າຈ້າງ, ລາງວັນໃດໆ ແລະ ບໍ່ມີແນວຄິດສໍ້ໂກງ.

**+ ດ້ານອ່ອນ:** ບໍ່ມີ

+ **ຈັດປະເພດ: ດີ**

**4. ຮັບປະກັນທາງດ້ານເວລາ.**

**+ ດ້ານດີ:**

ຕະຫຼອດໄລຍະການເຄື່ອນໄຫວວຽກງານຂອງຕົນ **1** ປີຜ່ານມາຈົນເຖິງປະຈຸບັນ, ສ່ວນຫຼາຍແມ່ນເຮັດໄດ້ດີສົມຄວນ, ທັນຕາມກໍານົດເວລາບໍ່ວ່າຈະເປັນວຽກຂາເຂົ້າ - ຂາອອກຂອງອົງການ, ວຽກທີ່ສໍາຄັນ ແລະ ຮີບດ່ວນທີ່ຫົວໜ້າ ຫຼື ການຈັດຕັ້ງມອບໝາຍໃຫ້. ນອກຈາກນີ້ຕົນຍັງໄດ້ເຮັດບົດສະຫຼຸບວຽກງານ ຂາເຂົ້າ - ຂາອອກ ຂອງແຕ່ລະເດືອນ ແລະ ໄດ້ຮັບເອກະສານຕ່າງໆທີສົ່ງມາພ້ອມທັງບັນທຶກ, ແຈກຍາຍໃຫ້ແຕ່ລະພະແນກ, ແຕ່ລະພາກສ່ວນທີກ່ຽວຂ້ອງໃຫ້ຖືກຕ້ອງ ແລະ ທັນຕາມກໍານົດເວລາ.

**+ ດ້ານອ່ອນ:** ບໍ່ມີ

+ **ຈັດປະເພດ: ດີ**

**III. ວິທີແກ້ໄຂ**

ຈະສູ້ຊົນບຸກບືນຄົ້ນຄ້ວາຊອກຮູ້ຮໍ່າຮຽນ ໃຫ້ມີຄວາມກ້າວໜ້າ ແລະ ຍົກລະດັບຄວາມຮູ້ຄວາມສາມາດຂອງຕົນໃຫ້ດີກ່ວາເກົ່າເຊັ່ນ: ພາສາຕ່າງປະເທດ, ເພື່ອໃຫ້ສົມຄູ່ກັບຍຸກສະໄໝ ແລະ ວຽກງານຕົວຈິງ, ຈະສ້າງຕົນໃຫ້ເປັນຜູ້ທີມີຄວາມກ້າວໜ້າ ແລະ ເປັນແບບຢ່າງໃນຖັນແຖວພະນັກງານ, ຈະຖືເອົາການຕໍານິຕົນເອງ ແລະ ການຕິນິສົ່ງຂ່າວຈາກອ້າຍ, ເອື້ອຍພະນັກງານ ແລະ ເພື່ອນມິດສະຫາຍເປັນປັດໃຈສໍາຄັນໃນການຝຶກຝົນຫລໍ່ຫຼອມກໍ່ສ້າງ ແລະ ປັບປຸງຕົນເອງໃຫ້ດີຂື້ນເລື້ອຍໆ.

**IV. ການຕີລາຄາໃຫ້ຕົນເອງ ແລະໝູ່ຄະນະ**

- ຕີລາຄາຈັດປະເພດໃຫ້ແກ່ຕົນເອງຢູ່ໃນປະເພດ **ດີ**

- ໝູ່ຄະນະ

ນະຄອນຫຼວງວຽງຈັນ, ວັນທີ 14 / 12 / 2018

**ເຈົ້າຂອງຜົນງານ**

**ນາງ ສຸພາພອນ ວິໄລສັກ**